open-index/open-wikipedia-markdown huggingface dataset:
Luisa Miller

***Luisa Miller*** ialah opera tiga babak penggubah Giuseppe Verdi ditulis untuk libreto Itali oleh Salvatore Cammarano berdasarkan lakonan pementasan *Kabale und Liebe* oleh Friedrich von Schiller. Persembahan pertama opera ini dibuat di Teatro San Carlo, Naples pada Disember 8, 1849. 

## Latar belakang
Kerjasama Verdi dengan Teatro San Carlo menerima kesan yang agak buruk kepada beliau kerana keputusannya untuk memberi opera La battaglia di Legnano kepada Teatro Argentina di Rom. Penulis libreto opera ini , Salvatore Cammarano diugut akan dipenjarakan, oleh itu Verdi menawarkan opera ini sebagai ganti kepada Teatro San Carlo. 

## Peranan

## Aria-aria terkenal
* "Ah fu giusto il mio sospetto" - Miller dalam babak I, Adegan 1 
* "Lo vidi e'l primo palpito" - Luisa Miller dalam babak I, Adegan 1 
* "Sacra la scelta è d'un consorte" - Miller dalam babak I, Adegan 1 
* "Il mio sangue la vita darei" - Count Walter dalam babak I, Adegan 2 
* "A brani, a brani, o perfido" - Luisa Miller dalam babak II, Adegan 1 
* "Tu puniscimi, O Signore" - Luisa Miller dalam babak II, Adegan 1 
* "L'ara o l'avella apprestami" - Rodolfo dalam babak II, Adegan 3 
* "Quando le sere al placido" - Rodolfo dalam babak II, Adegan 3

## Rakaman terpilih

**Nota:** "Kat:" ialah singkatan untuk nombor katalog syarikat rakaman; manakala ASIN ialah nombor rujukan amazon.com

## Rujukan


## Pautan luar
* Libreto 
* Video opera Luisa Miller
Stiffelio

***Stiffelio*** ialah opera tiga  babak penggubah  Giuseppe Verdi ditulis untuk libreto Itali  oleh  Francesco Maria Piave, berdasarkan lakonan pementasan  *Le Pasteur, ou l'Évangile et le Foyer* oleh Émile Souvestre dan Eugène Bourgeois. Persembahan pertama opera ini dibuat di Teatro Grande di Trieste pada  November 16, 1850.  Ini merupakan opera semakan pada 1857 berdasarkan opera empat babak *[[Aroldo]]*.

## Latar belakang
Jalan cerita opera ini adalah penuh skandal mengenai seorang isteri paderi yang berlaku curang pada kurun ke-19 di Jerman. Libretis Francesco Maria Piave telah diarahkan agar membuat banyak perubahan oleh “lembaga penapisan” sebelum opera ini diluluskan. 

## Peranan

## Aria-aria terkenal
* "Vidi dovunque gemere" - Stiffelio dalam babak I, Adegan I 
* "A te ascenda, O Dio clemente" - Lina dalam babak I, Adegan I 
* "Ah v'appare in fronte scritto" - Stiffelio dalam babak I, Adegan I
* "Di qua varcando sul primo albore" - Stiffelio dalam babak I, Adegan I 
* "Ah dagli scanni eternei" - Lina dalam babak II, Adegan I 
* "Perder dunque voi volete" - Lina dalam babak II, Adegan I
* "Lina pensai che un angelo" - Stankar dalam babak III, Adegan I 
* "O gioia inesprimibile" - Stankar dalam babak III, Adegan I

## Rakaman terpilih

**Nota:** "Kat:" ialah singkatan untuk nombor katalog syarikat rakaman; manakala ASIN ialah nombor rujukan amazon.com

## Rujukan


## Pautan luar
*Libreto
Yahaya Ahmad

**[[Gelaran|Tan Sri]] Yahaya bin Ahmad** (11 Ogos 1947 - 2 Mac 1997) ialah bekas Pengerusi DRB-HICOM, konglomerat perindustrian Malaysia. Syarikat ini mempunyai 32,000 pekerja. Beliau mendapat jolokan "Car Czar" Malaysia.

## Kehidupan awal
Yahaya Ahmad dilahirkan pada 11 Ogos 1947 di Marang, Terengganu. Beliau mendapat pendidikan di Maktab Melayu Kuala Kangsar, Perak. Antara kenalan rapat ketika itu ialah Datuk Seri Anwar Ibrahim. Dikatakan juga Yahya berkrisis dengan Datuk Seri Anwar Ibrahim semasa menuntut di Universiti Malaya.

## Pengerusi DRB-HICOM
Yahaya mula berjinak dengan dunia automobil pada 1981 iaitu semasa selepas pelancaran kereta nasional Malaysia Proton Saga. Beliau mula dilantik menjadi pengerusi DRB-HICOM pada 1 Januari 1994. Menerusi DRB atau Diversified Resources Bhd, Yahaya berjaya menguasai syarikat pengeluar kereta nasional Proton. Pada 1990-an kereta Proton Iswara dan Proton Wira telah dilancarkan. Pada April 1996, Proton Tiara dilancarkan. Seterusnya pada Oktober 1996, Proton melalui Yahaya telah mengambil kawalan terhadap Lotus. Kemudian diambil alih oleh Pengarah Urusan Datuk Mohd Nadzmi Mohd Salleh dengan Tengku Mahaleel Tengku Ariff. Selepas kematian Yahaya, jawatan Pengerusi DRB HICOM diambil alih oleh Tan Sri Mohd Saleh Sulong.

Pada 1997, Anwar Ibrahim selaku Menteri Kewangan Malaysia pemangku Perdana Menteri Malaysia bersama-sama Tan Sri Yahya menyelesaikan kesesakan jalan raya sekitar bandar raya Kuala Lumpur melalui penubuhan bas Intrakota yang menyediakan laluan khas untuk kenderaan awam.

## Helikopter terhempas
Beliau meninggal dunia pada 2 Mac 1997 setelah terlibat dalam kemalangan helikopter peribadi yang dinaiki bersama isterinya Rohana Othman yang meletup dan terhempas di Kampung Jeransang, Sungai Tamar, Kuala Lipis, Pahang. Ketika itu mereka dalam perjalanan pulang ke Kuala Terengganu, menziarahi ibu Mandak Omar di Marang.

Helikopter jenis Agusta A109E pada ketinggian 2,900m terhempas di kebun berhampiran dengan kawasan perumahan di Kampung Atong, Jerangsang kira-kira 40 km dari Kuala Lipis. Juruterbang Mejar (B) Azlizan Abdul Manas (32 tahun) dari Batu Pahat, Johor turut terbunuh. Helikopter tersebut milik syarikat Gadek Aviation Helicopter Sdn. Bhd., salah sebuah anak syarikat DRB-HICOM. Enjinnya berhadapan dengan masalah selepas 30 minit penerbangan dari Helipad Segambut, Kuala Lumpur.

Jenazah Yahaya dan isteri, Rohana dibawa pulang ke Terengganu pada 4 Mac 1997 dan dikebumikan di Tanah Perkuburan Islam di Marang. Dua anak mereka yang belajar di UK segera pulang ke rumah di Kelana Jaya.

## Penghargaan
Bagi menghargai jasanya, pada 15 Julai 1997 pusat latihan kemahiran Institut Kemahiran Mara Pekan (IKM Pekan) di Pekan, Pahang dinamakan semula sebagai Institut Kemahiran Mara Tan Sri Yahaya Ahmad (IKM TSYA).

Terdapat sebuah jalan yang diberi nama **Jalan Yahaya Ahmad** yang dinamakan sempena namanya, ia terletak di Dungun, Terengganu.

## Keluarga
Yahya mendirikan rumah tangga dengan kekasih lamanya, Rohana Othman pada 17 Januari 1978 dan mereka dikurniakan empat orang anak. Anak mereka ialah Yatina, Nadiya, Aman dan Faez.

## Rujukan
Sekolah Menengah Kebangsaan Rantau Petronas

**Sekolah Menengah Kebangsaan Rantau Petronas** atau nama ringkasnya *SMK  Rantau Petronas*, merupakan sebuah Sekolah Menengah Kebangsaan yang terletak di Rantau Petronas, Kerteh, Malaysia.

Pada 2009, Sekolah Menengah Kebangsaan Rantau Petronas memiliki 206 pelajar lelaki dan 193 pelajar perempuan, menjadikan jumlah keseluruhan murid seramai 399 orang. Ia mempunyai seramai 41 orang guru.2009 Para pelajar SMK Rantau Petronas dipanggil 'Petranian' bermula tahun 2015.

## Sejarah
Penubuhan Kompleks Petronas pada awal 1980 telah menyediakan berbagai prasana sosial bagi kegunaan kakitangan industri petroleum yang terlibat dengan aktiviti carigali petroleum di luar pantai Terengganu.

Pada peringkat awal, kompleks sekolah ini dijadikan sekolah antarabangsa khusus untuk anak-anak kakitangan *expatriate* EPMI yang bekerja di sekitar Kerteh. Walau bagaimanapun, berikutan daripada program Malaysianisasi oleh kerajaan Malaysia dalam industri petroleum, bilangan pegawai-pegawai *expatriate* berkurangan pada tahun 1986. Ini menyebabkan bilangan anak - anak *expatriate* yang akan memasuki sekolah antarabangsa ini tidak begitu ramai seperti yang dirancangkan. Setelah sekolah yang berdasarkan kepada konsep antarabangsa dibatalkan, pengurusan Petronas dan EPMI telah bersetuju mewujudkan sebuah sekolah yang boleh menampung anak-anak kakitangan mereka yang bekerja di sekitar Kerteh. Kedua-dua pihak bersetuju membiayai pengurusan sekolah tersebut. Persetujuan ini meliputi pengambilan anak - anak tempatan ke sekolah ini mengikut kemampuan fizikal sekolah.

Staf akademik sekolah telah dipohon daripada Kementerian Pendidikan Malaysia secara pinjaman bagi tempoh dua tahun. Pembinaan sekolah ini telah bermula pada pertengahan tahun 1984 dan siap pada bulan Januari 1986. Kompleks ini terpaksa ditinggalkan kosong selama 16 bulan sehingga pertengahan tahun 1987. Dengan persetujuan Petronas dan EPMI, tapak sekolah seluas 1.5 ekar yang terletak di antara pekan Kerteh dan Kemasek telah mula beroperasi pada 1 Julai 1987.

## Status berubah ke sekolah kerajaan

Mulai 1 Januari 1999, sekolah ini telah diserahkan kepada Kementerian Pendidikan Malaysia. Ekoran daripada penyerahan ini, status sekolah ini telah bertukar daripada sekolah persendirian kepada sekolah bantuan penuh kerajaan.

## Alamat
:Sekolah Menengah Kebangsaan Rantau Petronas
:Rantau Petronas, Kerteh, Malaysia
:Terengganu Darul Iman, Malaysia
:Telefon =  98640679
:Fax       = 98641298

## Rujukan


## Pautan luar
* Senarai Nama Semua Sekolah Menengah di Negeri Terengganu (Sejumlah 151 buah) - as at 31 December 2017
Les vêpres siciliennes

***Les vêpres siciliennes*** ("Doa orang Sicily") ialah opera lima  babak penggubah  Giuseppe Verdi ditulis untuk libreto Perancis  oleh  Charles Duveyrier dan Eugène Scribe dari kerja mereka *Le duc d'Albe*.  Jalan cerita ini berdasarkan kisah sejarah, “Sicilian Vespers”  yang berlaku pada 1282.   Persembahan pertama opera ini dibuat di Académie de musique  pada Jun 13, 1855.

## Latar belakang
Seperti kerja  Verdi *[[Don Carlos]]*, yang berdasarkan libreto Perancis  , versi dalam libreto Itali juga dibuat. Opera ini kerap dipersembahkan di Itali menggunakan nama *I vespri siciliani*.

Satu lagi opera yang sama ditulis dalam libreto Itali berjudul ***Giovanna de Guzman*** ditulis oleh Eugenio Caimi dipersembahkan buat pertamakali di Teatro Regio di  Itali pada Disember 26, 1855.

## Peranan

## Aria-aria terkenal
:*Tajuk aria dalam bahasa Perancis dan Itali*
* "Viens à nous, Dieu tutelaire" (Deh! tu calma, o Dio possente) - Hélène dalam Babak I 
* "Dans l'ombre et la silence" (Nell'ombra e nel silenzio) - Jean Procida dalam Babak II 
* "Et toi, Palerme" (O tu Palermo) - Jean Procida dalam babak II 
* "Au sein de la puissance" (In braccio alle dovizie) - Guy de Montfort dalam Babak III, Adegan I
* "O jour de peine" (Giorno di pianto) - Henri dalam Babak IV 
* "Le brise souffle au loin" (La brezza aleggia intorno) - Henri dalam Babak V 
* "Merci, jeunes amies" (Mercé, dilette amiche) - Hélène dalam Babak V

## Rujukan


## Pautan luar
*[Sinopsis dari laman Naxos](http://www.naxos.com/mainsite/NewDesign/fintro.files/bintro.files/operas/Vepres_siciliennes_Les(Ivespri_siciliani_The_Sicilian_Vespers).htm) 
*Libreto (dalam bahasa Itali)
Boria

**Boria** adalah sejenis teater yang amat popular di negeri utara Malaysia, terutama Pulau Pinang. Secara umumnya asal permainan boria dikaitkan dengan peristiwa Karbala di Parsi.

Persembahan boria mempunyai dua segmen iaitu sketsa dan nyanyian. Nyanyian boria diketuai oleh seorang tukang karang (biasanya akan memegang tongkat penunjuk ketika menyanyi). Rangkap karangan boria yang hujung sukukatanya sama setiap rangkap kisahnya berkaitan dengan sketsa yang dipersembahkan.

Sailor yang terdiri lebih dari enam orang di belakang tukang karang akan menyanyi dengan mengulangi rangkap pertama nyanyian tukang karang tadi. Alat-alat muzik boria telah berubah mengikut peredaran masa. Namun begitu penggunaan alat-alat muzik seperti violin, marwas, gendang panjang, akordian, harmonika adalah digalakkan.

## Pautan luar
* http://warisanboria.blogspot.com
Yusof M. Hashim

**Yusof M. Hashim** atau nama samaran **Pak Kojek** dilahirkan pada 7 Disember 1956 di Sungai Bakau, Parit Buntar, Perak. Dibesarkan di Bukit Mertajam, Seberang Perai, Pulau Pinang. 

Yusof M. Hashim merupakan kartunis yang aktif di Malaysia pada akhir 1970-an sehingga 1980-an. Kini dikenali sebagai pelawak dan pelakon sketsa boria.

## Kartun
* *Wak Kojek* yang disiarkan dalam akhbar ppWatan]] setiap hari selama 3 tahun (1975-1977)
* *Pak Kojek* dalam akhbar Bintang Timur setiap hari selama 5 tahun (1977-1982), Gema RTM (1972-1975)

## Karya Komik
* *Buntal*
* *Kulup*
* *Kisah M.Shariff & The Zuhrah*
* *Lawak Tanjung*
Apam

**Apam** secara umumnya merujuk kepada makanan yang gebu. Adunan atau bater boleh dibuat dari tepung gandum atau tepung beras. Cara memasak apam boleh dilakukan secara bakar atau kukus. Terdapat beberapa jenis kuih yang digelar apam, antaranya kuih apam, apam berkuah dan apam balik, yang terdapat dalam pelbagai bentuk, rupa dan rasa.


Imej:YosriNyuirKukur1.jpg|Nyiur yang dimakan bersama apam.


## Variasi
### Apam berkuah
**Apam berkuah** merupakan sejenis kuih tradisi Melayu Nusantara, yang dimakan dinegeri-negeri pantai  timur Semenanjung Malaysia, yang sesuai dimakan pada waktu petang secara bersantai. Ia merupakan sejenis kuih apam. Apam berkuah biasanya dimakan dengan mencicahnya kedalam kuah khas yang berempah. Antara bahan untuk membuat kuah dari pelbagai ikan jenis seperti selayang, kembung, sardin atau tuna; dicampur dengan santan, gula, rempah dan lada hitam. 


Imej:YosriApamBerkuah3.jpg|Apam berkuah yang enak dihidangkan sebagai makanan petang.
Imej:YosriApamBerkuah.jpg|Apam berkuah yang enak dihidangkan sebagai makanan petang.


### Apam balik

Apam balik atau juga dikenali sebagai *apom balik*, merupakan sejenis kuih tradisi Malaysia dan Singapura, sesuai dimakan pada waktu pagi dan petang secara bersantai. Ia merupakan sejenis kuih apam berkulit tebal yang dibakar dengan lapisan mentega dan ditaburi inti kacang dan jagung di atasnya dan kemudian dilipat dua. Apam balik sedap dimakan panas-panas.

Di Indonesia, apam balik lebih dikenali sebagai kuih *Terang bulan* atau *Murtabak manis*. 

Bahan tepungnya dicampur dengan air soda dan air penaik ibu roti, dimasak di atas belanga tembaga dan dimaniskan dengan taburan gula kasar, kisaran kacang tanah goreng, marjerin dan bahan penambah perisa lain yang sesuai.

### Apam manis

Di Malaysia, apam jenis ini banyak didapati di restoran India ataupun India Muslim. Dimasak didalam kuali kecil, agar mempunyai bentuk yang bulat dan ia dibuat dari tepung beras yang ditapaikan. Bahan-bahan lain yang dimasukkan ialah garam dan gula. Setelah disimpan lama (dalam beberapa jam), ia boleh digoreng dengan sedikit minyak. Di selatan-tengah Kerala, ia dihidang dengan kari kambing kacang kuda atau sayur renih atau sambal telur rebus.

* Apam beras 

## Rujukan
Rosnani Jamil

Dato' Hajah **Rosnani Jamil** (lahir 20 Januari 1936) merupakan seorang pelakon, pengarah, penulis skrip dan penerbit Malaysia.

## Kehidupan awal
Beliau dilahirkan pada 20 Januari 1936 di Kampung Sungai Geringiang, Padang, Sumatera Barat, Indonesia. Keluarganya melarikan diri ke Singapura ketika Perang Dunia II meletus.

Pelakon muda, Nur Fazura merupakan salah seorang anak didiknya.

## Kerjaya
Ketika bekerja sebagai pelayan di kedai kopi dan penari joget di Kelab Happy World, pengarah Tan Sri L. Krishnan yang melihatnya telah menawarkan peluang berlakon. Rosnani muncul buat kali pertamanya dalam filem Lupa Daratan bersama Omar Rojik pada 1952. 

Sejak itu, Rosnani terus laris dalam filem klasik terbitan Shaw Brothers dan Cathay-Keris Film Productions. Walaupun sibuk berlakon, Rosnani masih sempat mencuri masa untuk belajar bahasa Inggeris bersama rakannya, penyanyi veteran Nona Asiah.

Apabila tiba zaman gerhana Studio Jalan Ampas, Rosnani sekeluarga berhijrah ke Setapak, Kuala Lumpur pada 1967. Di sini, beliau meneruskan kerjaya lakonannya bersama Merdeka Studio, Hulu Klang, selain meminjamkan suaranya pada filem dan drama terbitan Jepun serta Hong Kong. Atas inisiatifnya sendiri, Rosnani pernah melanjutkan pengajian dalam bidang perfileman di London pada 1970 selama dua tahun.

Selepas enam dekad mengabdikan diri dalam dunia seni, Mak Nani mengumumkan bersara selepas filem terakhir garapannya, *[[Mawar Putih (filem)|Mawar Putih]]* ditayangkan di pawagam pada 18 Ogos 2016. Rosnani yang juga penerbit dan pengarah terkenal berkata, dia mahu meluangkan masa bersama keluarga dan melawat negara orang selepas meninggalkan dunia seni, "Pada usia ini, anak-anak meminta saya berjanji itu saja". Mak Nani berkata, *Mawar Putih* bukan sekadar naskhah penghargaan untuk arwah suami (Datuk Jamil Sulong) yang meninggal dunia pada 2014, malah ia menjadi tanda perpisahan dengan dunia seni.

## Kehidupan peribadi
Mak Nani membina rumah tangga dengan Jamil Sulong pada 12 November 1953, Rosnani tidak pernah mempersia-siakan ilmu filem yang diperturunkan suaminya itu. Pada 1985, beliau berjaya menubuhkan syarikat sendiri, RJ Filem dan menerbit serta mengarahkan filem Mawar Merah lakonan Raja Ema dan Mustaffa Noor. Langkah pertama Rosnani itu jelas membuahkan hasil apabila Mawar Merah diiktiraf juri dalam Festival Filem Malaysia (FFM) menerusi beberapa kategori lakonan dan teknikal.

## Filemografi

### Filem

#### Sebagai pelakon

#### Sebagai pengarah

### Drama

### Telefilem

## Anugerah dan pencalonan
* **Pelakon Wanita Terbaik** Festival Filem Malaysia 1984 menerusi filem *Jasmin*.
* Darjah Indera Mahkota Pahang (DIMP) 

## Rujukan

## Pautan luar
* 
*
Sepanyol Baru

**Sepanyol Baru** bermula dari abad ke-16 hingga ke abad-19, sistem seperti apartheid wujud di Mexico. Koloni kelahiran Sepanyol merupakan kumpulan kecil dari keseluruhan penduduk tetapi dianggap bangsawan di Sepanyol Baru (sebagaimana Mexico dikenali masa itu), walau serendah mana asal mereka di negara asal. Menjelang abad ke-18, masyarakat *[[criollo]]* (keturunan Sepanyol di Sepanyol Baru) telah memiliki kekayaan dalam perlombongan, perdagangan, perladangan dan pertanian, dan mencari kuasa politik bersempadanan dengan kekayaan mereka. Di bawah *criollo* pula adalah golongan *[[mestizo]]* iaitu kacukan Sepanyol dan rakyat tempatan atau keturunan hamba Afrika, dan ditangga paling bawah adalah baki penduduk asal dan hamba Afrika. Pemangkin pemberontakkan wujud pada 1808 apabila Napoleon Bonaparte menduduki kebanyakan wilayah Sepanyol. Kwalan langsung Sepanyol ke atas Sepanyol Baru terhenti dan persaingan antara koloni kelahiran Sepanyol dan *criollo* meningkat.

Pada 1521 apabila Empayar Aztec roboh, Hernán Cortés mula memerintah jajahan yang meliputinya sebagai seorang Kapten-Jeneral, dengan hanya Audencia, Church Court, untuk berkongsi kuasa, dia menghadiahkan rakyat Sepanyol yang membantunya menakluk negara itu dengan anugarah tanah yang luas yang dikenali sebagai Ecomiendas. Dia juga turut membenarkan mereka menghambakan kesemua penduduk pribumi Indian yang tinggal di dalam estet mereka. Pada tahun 1493, Paus Alexander VI membenarkan Sepanyol hak bagi menjadikan koloni apa yang kini dikenali sebagai Mexico, keseluruhan Amerika Tengah, dan tanah yang termasuk Texas, New Mexico, Arizona, Colorado dan California. Ketika melakukannya dia mengamanahkan bahawa penduduk tempatan memeluk Katolik dan melarang penghambaan mereka. Bagaimanapun, arahannya mempunyai situasi "catch 22" di mana dia menyatakan bahawa sebarang penduduk tempatan yang menolak Kristian, atau selepas dibaptis, kembali kepada agama asal, patut dihukum dan dijadikan hamba. Walaupun Cortes amat tekun untuk membawa agama Kristian kepada pribumi Indian,semasa Penaklukan, selepas baptism, tiada arahan keagamaan diberukan walaupun kepada yang ditukar agama olehnya.

## Rujukan

## Pautan luar
* MEXICO'S COLONIAL ERA--PART I: The Settlement of New Spain at mexconnect.com
* Index to the DeWitt Colony Region under New Spain at Texas A&M University
* 1492 -- Middle America at ibiblio.org *the public's library and digital archive*
* Encyclopedia Britannica : Hispanic Heritage in The Americas
Love Comes Softly

***Love Comes Softly*** merupakan drama TV yang mengangkat suasana 1800-an dan diadaptasikan menerusi novel bersiri nukilan Janette Oke. Ia mula ditayangkan di Hallmark Channel pada 2003. Drama diarahkan oleh  Michael Landon Jr., dan dibintangi oleh Katherine Heigl sebagai seorang perempuan muda yang bernama Marty Claridge. Drama ini mempunyai beberapa siri yang menyusul seperti *[[Love's Enduring Promise]]* (2004), *[[Love's Long Journey]]* (2005), *[[Love's Abiding Joy]]* (2006), *[[Love's Unending Legacy]]* (2007), dan *[[Love's Unfolding Dream]]*.

## Jalan Cerita
Marty Claridge (Katherine Heigl) perlu berpindah ke Barat bersama suaminya Aaron Claridge (Oliver MacReady), yang kemudiannya mati sewaktu sedang mengejar kudanya yang terlepas dari tambatan. Pemergian suaminya membuatkan beliau kebingungan memandangkan musim sejuk bakal menjelma dan beliau tidak mempunyai apa-apa yang membolehkan beliau pulang ke tempat asal. Ketika sedang meratapi pemergian suaminya, beliau didatangi seorang lelaki yang kemudiannya menawarkan Marty tempat tinggal buat sementara waktu dan akan menghantar Marty pulang sewaktu musim luruh tetapi dengan syarat Marty akan mengahwininya. Marty tidak mempunyai pilihan lain melainkan bersetuju untuk berkahwin dengan Clark Davis (Dale Midkiff), yang juga seorang duda yang kematian isterinya dan menetap bersama anak perempuannya, Missie (Skye McCole Bartusiak). Perkahwinan ini diharap dapat mengubah sikap tomboi Missie kepada feminin. Tindakan Clark mengahwini Marty benar-benar membuatkan Missie marah kerana baginya tiada siapa yang layak untuk menggantikan tempat mendiang ibunya. Dalam masa yang sama, Marty menunggu kelahiran anaknya bersama mendiang suaminya. Hari-hari yang mendatang, akhirnya berjaya melembutkan hati keras Missie dan tanpa disedari terbit rasa cinta antara Marty dan Clark, namun kedua-duanya cuba menyembunyikan. Menjelang hari-hari terakhir Marty di rumah Clark, Marty membuat keputusan untuk menulis sepucuk surat dan memohon agar Clark menghalangnya dari pulang ke kampung halaman. Harapan Marty tidak kesampaian apabila surat yang diselitkan di celah buku Clark telah terjatuh ke lantai dan hanya disedari oleh Clark setelah menghantar Marty pulang ke kampung halaman. Kerana cintanya, Clark mengejar kenderaan tumpangan Marty dan mengajak Marty tinggal bersamanya dan Missie.

## Cast

## Sumber
* Hallmark Entertainment 

## Pautan Luar
* 
* *[http://www.movietome.com/movietome/servlet/MovieMain/movieid-68535/ Love Comes Softly] * at Movie Tome
* *[http://www.hallmarkchannel.com/publish/consumer/home/shows/love_comes_softly.html/ Love Comes Softly]* at Hallmark Channel
La forza del destino

***La forza del destino*** ("Takdir yang menentukan") ialah opera empat babak penggubah Giuseppe Verdi ditulis untuk libreto Itali oleh Francesco Maria Piave berdasarkan drama Sepanyol berjudul *Don Alvaro o La Fuerza de Sino* (1835), oleh Ángel de Saavedra, seorang "Duke" dari Rivas. Adegan dalam drama Sepanyol itu diadaptasikan dari hasil karya Friedrich Schiller yang berjudul *Wallensteins Lager*. Persembahan pertama opera ini dibuat di Bolshoi Kamenny Theatre di St. Petersburg, Russia, pada 10 November 1862. 

## Peranan

## Plot
:Tahun: sekitar 1850
:Tempat: Sepanyol and Itali

## Aria-aria terkenal
* "Me pellegrina ed orfana" - Leonora dalam babak I
* "Son Pereda son ricco d'onore" - Don Carlo dalam babak II, Adegan I 
* "Sono giunta! . . . Madre, pietosa Vergine" - Leonora dalam babak II, Adegan II
* "Al suon del tamburo" - Preziosilla dalam babak II, Adegan I 
* "La vita è inferno . . . O tu che in seno agli angeli" - Don Alvaro dalam babak III 
* "Morir! Tremenda cosa! . . . Urna fatale del mio destino" - Don Carlo dalam babak III, Adegan I 
* "Pace, pace mio Dio!" - Leonora dalam babak IV, Adegan II

## Rujukan


## Buku rujukan
* *The Opera Goer's Complete Guide* oleh Leo Melitz, versi 1921 

## Rujukan luar
* Libreto dalam bahasa Itali 
* Libreto dalam bahasa Inggeris 
* Rakaman
Nessun dorma

"**Nessun dorma**" ialah aria dari babak terakhir opera gubahan Giacomo Puccini yang berjudul *[[Turandot]]*. Aria ini ditulis di dalam bahasa Itali yang bermaksud "Let no one sleep" dalam bahasa Inggeris atau "Jangan sesiapa tidur" dalam bahasa Melayu, dinyanyikankan oleh Putera Calaf untuk memberitahu Puteri Turandot bahawa tiada siapa boleh tidur pada malam itu sehingga mereka boleh meneka nama beliau. 

Aria ini mendapat status “lagu popular” setelah dinyanyikan oleh Luciano Pavarotti sebagai lagu pembukaan BBC untuk Piala Dunia FIFA pada tahun 1990. 

Untuk keterangan lanjut mengenai opera ini, sila rujuk rencana Turandot

## Libreto

**Terjemahan bahasa Inggeris dan bahasa Melayu**

## Rujukan
* Pengkalan data aria

## Pautan luar
* Plácido Domingo menyanyikan “Nessun dorma”
* Video persembahan "Nessun Dorma" Luciano Pavarotti di Torino pada 2006
Skye McCole Bartusiak

**Skye McCole Bartusiak** (lahir 28 September 1992 — 19 Julai 2014) merupakan pelakon filem dan drama Amerika Syarikat.

Bartusiak dilahirkan di Houston, Texas, oleh pasangan Raymond Donald Bartusiak dan Helen McCole. 

Bartusiak mula menyerlah pada tahun 2000, menerusi filem *The Patriot*, yang turut dibintangi oleh Mel Gibson. Beliau juga pernah memegang watak Marilyn Monroe ketika muda menerusi *Blonde* pada tahun 2001. Sejak itu, beliau mula mendapat tumpuan untuk filem-filem besar seperti *Riding in Cars with Boys* disamping Drew Barrymore dan *Don't Say a Word* bersama Michael Douglas dan Brittany Murphy, kedua-duanya pada tahun 2001. Beliau juga pernah memegang watak Charlie McGee ketika muda dalam kesinambungan filem  *Firestarter*, *Firestarter 2: Rekindled*, dan juga menerusi TV drama *24*.

Pada tahun 2003, Bartusiak muncul di dalam drama TV *[[Love Comes Softly]]*, setahun kemudian beliau muncul sebagai Jackie menerusi *Against the Ropes* disamping Meg Ryan. Beliau muncul pula sebagai Franny Roberts menerusi filem seram *Boogeyman*. Pada 2005, beliau terlibat dalam drama TV *[[House]]*, yang mana dibintangi oleh Hugh Laurie, dan memegang watak Summer menerusi filem *Kill Your Darlings*.

Bartusiak merupakan kawan rapat kepada Abigail Breslin dan Spencer Breslin.

## Lakonan
**Kill Your Darlings* (2006) sebagai Summer Bangley
**Boogeyman* (2005) sebagai Franny Roberts
**Once Not Far from Home* (2005) sebagai The Little Girl 
**Against the Ropes* (2004) sebagai Little Jackie
**[[Love Comes Softly]]* (2003) sebagai Missie Davis 
**The Vest* (2003) sebagai Sara 
**Beyond the Prairie, Part 2: The True Story of Laura Ingalls Wilder* (2002) sebagai Rose Wilder 
**Firestarter 2: Rekindled* (2002) (TV) sebagai Young Charlie McGee
**Flashpoint (2002)* (TV) sebagai Lizzie
**The Affair of the Necklace* (2001) (babak dibatalkan) sebagai Dove 
**Riding in Cars with Boys* (2001) sebagai Amelia, age 8 
**Don't Say a Word* (2001) sebagai Jessie Conrad 
**Blonde (2001)* sebagai Young Norma Jean
**The Darkling* (2000) sebagai Casey Obold 
**The Patriot* (2000) sebagai Susan Martin
**Witness Protection* (1999) sebagai Suzie Batton 
**The Cider House Rules* (1999) sebagai Hazel 
**Storm of the Century* (1999) sebagai Pippa Hatcher
**The Prophet's Game* (1999) sebagai Adele Highsmith

**CSI* sebagai Susan Lester dalam episod: Bite Me (episode # 6.3) 2005
**Lost* as Young Kate (suara) episod: Born to Run (episod # 1.22) 2005 
**House* sebagai Mary Carroll episod: Kids (episod # 1.19) 2005 
**George Lopez* as Lil' Bit in episodes: Trouble in Paradise (episode # 4.8); and The Simple Life (episode # 4.7) 2004 
**24* sebagao Megan Matheson episod 2.1 to 2.4 dan 2.6 to 2.9  2002/3
**Touched by an Angel* sebagai Sarah (2001)
**[[Law & Order: Special Victims Unit]]* sebagai Jennifer (2000)
**[[Frasier]]* sebagai Girl with Drawing (2000)
**Providence* sebagai Jessie (2000)
**[[Judging Amy]]* sebagai "Marcy Noble" (1999)
**[[JAG]]* sebagai Rachel Sherkston (1999)

## Rujukan

## Pautan Luar
*
*
*Official Website
*Skye Online
C

Huruf **C** adalah huruf ketiga dalam abjad Rumi.

Ia melambangkan bunyi konsonan letusan lelangit-gusi tak bersuara  diaturkan dalam sistem Ejaan yang Disempurnakan yang disetujui dua-dua pihak Malaysia dan Indonesia untuk bahasa-bahasa baku mereka pada tahun 1972; penutur di Malaysia cenderung menyebut huruf ini sebagai *si* () mengikut bahasa Inggeris manakala penutur di Indonesia cenderung menyebut huruf ini sebagai *cé* () mengikut bahasa Belanda. Dalam bahasa Inggeris pula, huruf ini melambangkan bunyi  (sebelum *a*, *o*, *u*) atau  (sebelum *ae*, *e*, *i*).
## Sejarah

C datang daripada huruf yang sama seperti G atau g. Orang Semit menamakan ia sebagai gimel, yang bermaksud "batang kayu lempar". Tanda ini berkemungkinan diadaptasi daripada satu aksara hieroglif Mesir untuk bumerang. Ada sesetengah golongan sarjana mendakwa yang Gimel Semitik (ג) datang daripada gambar unta, tetapi kebanyakan sarjana menganggap ia adalah *gaml* (batang kayu lempar / bumerang).

Konsonan hentian tidak mempunyai fonasi kontrastif dalam bahasa Etruska. Oleh itu, abjad Yunani Γ (γάμμα *gamma*) diadaptasi kepada abjad Etruska untuk mewakili fonem . Telah pun dalam Abjad Yunan Barat, Gamma mengambil satu  membentuk dalam Etruscan Awal, kemudian  dalam Etruscan Klasik. Dalam huruf Latin awal ia mengambil bentuk C dalam huruf Latin klasik. Huruf Latin Awal menggunakan C untuk kedua-dua  dan , tetapi sepanjang abad ketiga SM, satu huruf yang diubah, telah diperkenalkan untuk , dan C sendiri dikekalkan untuk . Oleh Itu, dalam zaman lama dan selepas, G telah dikenali sebagai wakil fonetik untuk gamma, dan C sebagai sama dengan kappa, dalam transliterasi kata-kata Yunani ke dalam ejaan Rumi, seperti pada *KA∆MOΣ, KYPOΣ, ΦΩKIΣ,* dalam surat-surat Rom CADMVS, CYRVS, PHOCIS. Ia adalah mungkin juga tetapi tidak pasti bahawa C hanya diwakili  di satu zaman terdahulu, manakala K mungkin telah digunakan dalam .

Abjad-abjad lain mempunyai huruf-huruf seiras kepada bentuk C tetapi tidak dalam penggunaan dan terbitan, khususnya huruf Cyril Es yang mana berpunca dari satu bentuk huruf Yunani sigma, dikenali sebagai "lunat sigma" kerana bentuknya seakan-akan bulan sabit.

## Pelbagai kod dalam bidang perkomputeran

## Maksud-maksud C
:*Lihat [[C (nyahkekaburan)]]*

## Lihat juga

* ¢ (tanda sen)
* Ç (ditanda cedilla)
* Ĉ (ditanda sirkumfleks)
* Č (ditanda hacek)
* Ć (ditanda tirus)
* Cyrillic C
* Ċ (dititik atas)
*  (bercangkuk atas)
* 
* 
* 
* 
* 
* ℃ (darjah Celsius)
* 
* 

## Rujukan
C (nyahkekaburan)

**[[c]]** ialah huruf ketiga dalam huruf Rumi.

### Perkomputeran
* **[[Bahasa pengaturcaraan C]]** adalah bahasa pengaturcaraan tahap rendah yang dibangunkan pada awal tahun 1970an oleh Ken Thompson dan Dennis Ritchie untuk digunakan bagi sistem pengoperasian UNIX.
* **[[C++]]** merupakan bahasa pengaturcaraan berorientasikan objek yang berasal daripada bahasa C.
* **[[C Sharp]]** atau **C#** adalah merupakan satu bahasa pengaturcaraan baru yang dicipta oleh Microsoft sebagai satu daripada inisiatif .NET mereka.
Bijan

**Bijan**, **wijen**, **lenga** atau nama saintifiknya *Sesamum indicum* adalah tumbuhan berbunga dalam genus *[[Sesamum]]*. Asal sebenar spesies ini tidak jelas, walaupun beberapa tumbuhan berkaitan spesies ini tumbuh liar di Afrika dan sejumlah kecil di India. Ia ditanam secara meluas di kawasan tropika seluruh dunia untuk mendapatkan bijinya yang lazim dijadikan rempah masakan seluruh dunia.

## Botani
Ia merupakan pokok tahunan yang tumbuh setinggi 50 hingga 100 cm bahkan setinggi 2 m. Daun-daunnya tumbuh bersetentangan 4 hingga 14 cm (5.5 in) panjang dengan sepanjang ruang; berdaun lebar (*lanceolate*), sehingga 5 cm (2 in) lebar, pada pangkal pokok, menirus kepada hanya selebar 1 cm (setengah inci) pada batang berdaun.

Pokok bijan berbunga putih kemerahan hingga ungu, berbentuk tiub, sepanjang 3 hingga 5 cm (1 hingga 2 in), dengan empat kelopak. Buah yang dihasilkan dari persenyawaan bunga-bunga ini berupa lenggai kapsul 2-8 sm panjang mengandungi biji kehitaman atau keputihan; biji-biji bijan ini mempunyai dimensi berpurata 2·80 panjang dan 1·69 lebar dengan berat terkumpul sekitar 0.203 g/100 biji.

## Kegunaan
Biji-biji bijan digunakan dalam masakan secara ditabur atas roti atau biskut mahupun sebagai salutan; ia juga ditekan untuk mendapatkan minyak bijan.

Ia merupakan bahan utama dalam pembuatan tahini, antara ramuan asas menghasilkan hummus, serta halva yang lazim dalam masakan Timur Tengah.

## Isu kesihatan
Bijan baik dalam bentuk mentah atau minyak dapat menyebabkan tindak balas alahan termasuk komplikasi anafilaksis seperti mana bahan penyebab alahan lain, tetapi dengan kadar dikira paling terbanyak antara bahan makanan yang seumpama. Individu yang mempunyai alahan ini juga digalakkan menjauhi makanan diproses yang barangkali menggunakan minyak sayuran "umum" serta berwaspada dengan kemungkinan besar alahan yang dialami disebabkan penggunaan produk bukan makanan tertentu seperti bahan kosmetik, minyak pelincir dan ubat-ubatan tertentu.

## Rujukan

## Pautan luar
* ''Sesamum indicum'' in *Flora of Pakistan*
* Katzer's Spice Pages: Sesame
Pulau Spratly

**Pulau Spratly** atau **Pulau Truong Sa** (Tagalog: *Lagos*, Cina: 南威岛, *Nanwei Dao*, bahasa Vietnam: *Đảo Trường Sa*) merupakan salah satu pulau daripada gugusan Kepulauan Spratly di Laut China Selatan. Pulau ini diduduki oleh Vietnam sejak 1974 dan ia dituntut oleh negara Republik Rakyat China dan Republik China (Taiwan). Ketika pendudukan Empayar Jepun semasa Perang Pasifik, pulau itu dikenali dalam bahasa Jepun sebagai *Nishitori Jima* (西鳥島 lit. "Pulau Burung Barat").

Pulau ini mempunyai pelbagai jenis tumbuh-tumbuhan dan telah dinaik taraf kepada sebuah perbandaran. Pulau ini mempunyai lebih daripada 1000 penduduk dan askar. Pulau ini juga merupakan pusat pentadbiran bagi pulau-pulau berdekatan dengannya. Di situ juga terdapat jalur pendaratan sepanjang 610 meter (667 ela) dan jeti kecil. Dengan keluasan 13 hektar, ia merupakan pulau ke-4 terbesar di Kepulauan Spratly dan pulau terbesar yang diduduki oleh Vietnam.

## Geografi
Pulau Spratly dilitupi dengan semak dan rumput. Ia menjadi rumah kepada beberapa spesies burung dan mengandungi simpanan guano (tahi burung). Selain itu, terdapat sebuah tugu peringatan di selatan pulau. Ketika air surut, terumbu pinggir pulau jelas kelihatan di bahagian pulau.

## Lihat juga
* Richard Spratly
* Pertikaian Kepulauan Spratly
Sungai Chua

**Sungai Chua** terletak di tepi Sungai Langat, berhampiran dengan bandar Kajang, Selangor, Malaysia.  Tempat yang berhampiran ialah Sungai Ramal Luar, Sungai Ramal Dalam, Kajang, Bandar Baru Bangi, Serdang dan Putrajaya.

Sungai Chua mengalir di kawasan ini. Air Sungai Chua mengalir ke Putrajaya.

Sungai Chua bermula dengan aktiviti perlombongan bijih timah di sekitar Sungai Langat dan Sungai Chua. Pelombong-pelombong dari negara China telah dibawa masuk sekitar tahun 1870-an. Pada zaman darurat, Kampung Baru Sungai Chua telah dibina berikutan Rancangan Brigg.

Sungai Chua telah mendapat limpahan pembangunan dari Kajang dan Lembah Kelang. Banyak taman perumahan dan industri telah dibina di kawasan ini. Banyak kilang haram telah dibina di sini. 

Kerajaan negeri Selangor telah membuat tindakan pemutihan kilang-kilang haram ini dengan mengadakan zon-zon perindustrian dan penempatan semula kilang-kilang. Antaranya ialah Kawasan Industri Sungai Chua.
Terdapat beberapa buah kilang kasut jenama terkenal di sini. 

## Taman Perumahan

* Kampung Baru Sungai Chua
* Taman Hijau
* Taman Majlis Jaya
* Taman Sepakat Indah
* Taman Sepakat Indah 2
* Taman Sri Kenari
* Kampung Bukit Angkat, Sungai Chua

## Lihat juga
Persamaan

**Persamaan** adalah suatu pernyataan matematik dalam bentuk simbol yang menyatakan bahawa dua hal adalah kesamaan. Persamaan ditulis dengan tanda sama dengan, seperti berikut

:2 + 3 = 5.

Persamaan sering digunakan untuk menyatakan kesamaan dua ekspresi yang terdiri dari satu atau lebih pembolehubah. Sebagai contoh, untuk semua nilai *x*, persamaan berikut selalu benar

:*x* − *x* = 0.

Dua persamaan di atas adalah contoh dari identiti: persamaan yang selalu benar, tidak kira berapa pun nilai pembolehubah yang ada di dalamnya. Persamaan berikut bukanlah suatu identitas:

:*x* + 1 = 2.

Persamaan di atas adalah salah untuk sejumlah tak hingga *x*, dan hanya benar untuk satu nilai; nilai akar unik dari persamaan, *x=1*. Kerananya, jika suatu persamaan diketahui bernilai benar, persamaan tersebut membawa informasi mengenai nilai *x*. Secara umum, nilai pembolehubah di mana suatu persamaan menjadi benar disebut dengan *penyelesaian*. Menyelesaikan suatu persamaan berarti menemukan jawapannya.

Banyak pengarang yang menggunakan istilah *persamaan* untuk kesamaan yang bukan identiti. Perbezaan antara kedua konsep tersebut kadang sulit dibezakan; sebagai contoh,

:(*x* + 1)2 = *x*2 + 2*x* + 1

adalah identiti, sedangkan

:(*x* + 1)2 = 2*x*2 + *x* + 1

adalah persamaan yang memiliki akar *x=0 dan x=1*. Apakah suatu pernyataan dimaksudkan sebagai suatu identiti atau suatu persamaan, menentukan maklumat mengenai pembolehubahnya sering dapat ditentukan berasaskan konteksnya.

Huruf-huruf Rumi awal seperti *a*, *b*, *c*, ... sering kali digunakan sebagai pemalar, dan huruf-huruf di akhir abjad, seperti *x*, *y*, *z*, umumnya digunakan sebagai lambang pembolehubah.

## Pautan luar
* Mathematical equation plotter
* Equation plotter
Dale Midkiff

**Dale Alan Midkiff**, lahir pada 1 Julai 1959, merupakan pelakon Amerika Syarikat yang berasal dari Chace, Maryland.

## Permulaan Hidup
Dale pernah menuntut di Sekolah Tinggi Edgewood di Baltimore. Pengalaman berlakonnya mula-mula ialah menerusi teater kanak-kanak sebagai Jack dalam produksi Jack and the Beanstalk. Kemudian, beliau muncul di dalam "The Intruder" dan "Room Service." Dale tamat sekolah tinggi pada 1977 dan memenangi anugerah drama dari sekolah tingginya.

Kemudiannya, Dale menuntut di Universiti Salibury di Maryland dalam jurusan Seni Komunikasi serta Bahasa Inggeris dan Philosophi. Beliau kemudiannya membawa diri ke Kota New York dan mencuba pelbagai kerja termasuklah di Rainbow Grill menerusi Rockefeller Centre.

## Lakonan
* *Love's Unending Legacy* (2007) (TV) .... Clark Davis
* *Plane Dead* (2007)...Dr. Lucas Thorp
* *Love's Abiding Joy* (2006) (TV) .... Clark Davis
* *Deep Rescue* (2005) .... Ben
* *Love's Long Journey* (2005) (TV) .... Clark Davis
* *Love's Enduring Promise* (2004) (TV)... Clark Davis
* *[[Love Comes Softly]]* (2003) (TV)... Clark Davis
* *The Crow: Salvation* (2000)... Vincent Erlich
* *The Magnificent Seven* (1998) Siri TV... Buck Wilmington
* *Time Trax* (1993) Siri TV .... Darien Lambert
* *Dream Street* (1989) Siri TV.... Denis DeBeau
* *Pet Sematary* .... Louis Creed (1989)

## Pautan Luar
* 
* Biography
Theresa Russell

**Theresa Russell** atau nama sebenar beliau ialah **Theresa Paup** dilahirkan pada 20 Mac 1957) dan merupakan seorang pelakon Amerika Syarikat.

## Biography
### Career
Russell bermula sebagai peragawati sedari umur 12 tahun lagi dan membuat penampilan pertama menerusi filem *The Last Tycoon*, disamping Robert De Niro pada 1976. Russell juga pernah muncul dalam beberapa buah filem seperti *Straight Time* (1978), *Bad Timing* (1980), *Black Widow* (1987), *Impulse* (1990), dan *The Believer* (2001). Penampilan unggul Russell adalah menerusi filem *[[Spider-Man 3]]* sebagai isteri kepada Flint Marko (lakonan Thomas Haden Church). 

### Peribadi
Russell dilahirkan di San Diego, California dan pernah menuntut di Sekolah Tinggi Burbank.  Beliau pernah berkahwin dengan pengarah Inggeris Nicolas Roeg (lahir pada 1928), pada 1982 (dan telah bercerai), dan mempunyai dua orang anak, Maximillian Roeg dan Staten Roeg. 

## Lakonan
**The Last Tycoon* (1976)
**Straight Time* (1978) 
**Blind Ambition* (1979)
**Bad Timing* (1980) 
**The Razor's Edge* (1984) 
**Unsane* (1984) dubbing Daria Nicolodi
**Eureka* (1984) 
**Insignificance* (1985) 
**Black Widow* (1987) 
**Aria* (1987) 
**Track 29* (1988) 
**Physical Evidence* (1989) 
**Impulse* (1990) 
**Kafka* (1991) 
**Whore* (1991)
**Cold Heaven* (1991) 
**Being Human* (1993) 
**A Woman's Guide to Adultery* (TV) (1993) 
**Thicker Than Water* (TV) (1993) 
**The Flight of the Dove* (a.k.a. *The Spy Within*) (1994) 
**A Young Connecticut Yankee in King Arthur's Court* (1995) 
**The Grotesque* (1995) 
**Hotel Paradise* (1995)
**Trade Off* (TV) (1995) 
**Public Enemies* (1996) 
**Once You Meet a Stranger* (1996) 
**The Proposition* (1997) 
**Running Woman* (1998) 
**Wild Things* (1998) 
**Luckytown Blues* (2000) 
**Now & Forever* (2001) 
**The Believer* (2001) 
**The House Next Door* (2001) 
**Earth vs. the Spider* (TV) (2001) 
**Project Viper* (2002) 
**Passionada* (2002) 
**The Box* (2003/I)
**Save It for Later* (2003)
**[[Love Comes Softly]]* (2003) (TV)
**Empire Falls* (2005) (mini) Siri TV 
**Blind Injustice* (2005) (TV) 
**Live to Ride* (2005) 
**[[Spider-Man 3]]* (2007)

## Rujukan

## Pautan Luar

*
Rutanya Alda

**Rutanya Alda** atau nama sebenar beliau ialah  **Rūta Skrastiņa** dilahirkan pada 13 Oktober 1942 di Riga, Latvia) dan merupakan pelakon Latvia. 

Beliau dikenali menerusi *[[Mommie Dearest]]*, *[[The Deer Hunter]]*, dan *[[Amityville II: The Possession]]* selaon siri TV *[[Beauty and the Beast (siri TV 1987)|Beauty and the Beast]]*, yang turut dibintangi oleh Ron Perlman dan Linda Hamilton.

Beliau telah mengahwini pelakon Richard Bright pada 1977 sehinggalah Bright meninggal dunia pada 2006; dan meninggalkan seorang anak hasil perkahwinan itu.

## Pautan Luar
* 
*
Sean Ghazi

**Sean William Ghazi** (lahir pada 4 April 1969) merupakan pelakon, penyanyi dan penari Malaysia. Beliau dilahirkan di Petaling Jaya, Selangor. Beliau mendapat pendidikan di London of Performing Art.

Ghazi mula dikenali pada tahun 1999 menerusi filem antarabangsa *[[Anna and the King]]*, disamping Jodie Foster dan Chow Yun-Fat. Beliau juga pernah terlibat dengan produksi teater dari London dan Eropah seperti *Miss Saigon*, *Rent* dan *The King and I*. Selain itu beliau juga pernah muncul dalam drama *Idaman* disamping Jalaluddin Hassan, Azah Aziz, Deanna Yusoff dan ramai lagi.

Ghazi telah melancarkan album pertamanya, *Semalam*, pada November 2006, dan telah dianugerahkan Artis Baru Terbaik di Anugerah Industri Muzik ke-14 (AIM14).

Pada 1995, Ghazi pernah memenangi dalam satu pertandingan bakat yang dilakukan di Singapura, *Fame Awards*.

## Diskografi
**[[Semalam (album)|Semalam]]* (2006)

## Filemografi

### Filem
* *[[Anna and the King]]* (1999)
* *[[Split Gravy On Rice]]* (2022)

### Televisyen
* *[[Idaman (drama)|Idaman]]* (1998-2001)

### Teater
*Miss Saigon
*The King & I
*Rent 
*Split Gravy On Rice

## Rujukan

## Pautan luar
*
Kemoterapi

**Kemoterapi** () bermaksud satu bentuk rawatan yang menggunakan ubat-ubatan anti barah dalam merawat barah. Dalam penggunaan moden, istilah ini hampir merujuk secara eksklusif kepada ubat sintetik yang digunakan untuk merawat barah.

Dalam penggunaaan bukan onkologi, istilah ini juga merangkumi antibiotik (kemoterapi antibakteria). Dalam pengertian tersebut, agen kemoterapi modern pertama adalah arsfenamin Paul Ehrlich, sebuah sebatian arsenik yang ditemui pada 1909 dan digunakan untuk merawat sifilis. Ini kemudian diikuti oleh sulfonamida ditemukan oleh Gerhard Domagk dan penisilin G ditemukan oleh Alexander Fleming.

Penggunaan lain dari agen kemoterapi sintetik adalah rawatan penyakit autoimun dan penekanan *[[penolakan transplantasi|transplant rejection]]* (lihat *[[immunosupresi]]* dan DMARD).

## Kesan sampingan
Sebanyak 80% pesakit yang mendapatkan rawatan kemoterapi akan mengalami mual dan muntah. Mereka juga mengalami penurunan jumlah sel darah merah, sel darah putih dan trombosit. Keguguran rambut termasuk bulu mata dan alis mata umumnya berlaku 2-3 minggu setelah perubatan. Kemudian, rambut akan tumbuh kembali setelah 4-8 minggu setelah perubatan dilakukan. Kemoterapi juga seringkali dapat menyebabkan mukositis (lukaan pada dinding saluran cerna / rongga mulut) dan ganggungan saraf tepi seperti kebas dan kesemutan di jari kaki dan tangan.

## Lihat juga
* Barah
* Terapi gen

## Rujukan

## Pautan luar
Bursa Saham Teheran

**Bursa Saham Teheran** (Bahasa Parsi: بورس اوراق بهادار تهران ,*Bursa Aurak Bahadar Tehran*) adalah pasaran saham terbesar di Iran. Ia dirasmikan pada tahun 1967. Pada 30 Disember 2006, sebanyak 422 syarikat disenaraikan di bursa ini dengan jumlah pelaburan bernilai 349,875 bilion Rial atau 40 bilion Dolar Amerika.

Indeks utama Bursa, pada beberapa minit pertama dagangan hari ini, meningkat lebih daripada 16,000 mata, memecahkan rekod tertinggi sepanjang masa dan mencapai 2,559,000 mata. (Sabtu, 14 Disember 2024)

## Rujukan

## Pautan Luar
* Laman web rasmi Bursa Saham Teheran
* Syarikat perkhidmatan bursa saham Teheran
Marion Caunter

**Marion Rose Caunter binti Abdullah** (née **Marion Rose Caunter**, lahir 5 November 1980) ialah seorang pengacara televisyen wanita Malaysia yang berketurunan Portugis-Inggeris-Cina. Beliau terkenal kerana mengacarakan rancangan *8TV Quickie* yang bersiaran di 8TV.

## Kerjaya
Ketika berusia 19 tahun, beliau memasuki Universiti Marquette di Milwaukee, Wisconsin, Amerika Syarikat, dan lulus dengan ijazah penyiaran dan komunikasi elektronik. Kerjayanya dalam industri penyiaran bermula apabila menyandang jawatan sebagai wartawan di Saluran 18 WB di Milwaukee, di mana beliau meliputi hal-ehwal semasa kerkaitan dengan belia. Caunter juga pernah menyertai KIIS-FM, iaitu sama tempat kerja dengan juruhebah terkenal Rick Dees ketika itu, dan bekerja dalam jabatan pengiklanan.

Sekembalinya ke Malaysia, Caunter mula dikenali kerana pernah mengacara *8TV Quickie*, rancangan interaktif harian di 8TV. Selain menjadi pengacara televisyen, beliau pernah menjadi pegawai eksekutif kandungan urban di 8TV yang bertanggungjawab atas pra-penerbitan dan pasca-penerbitan rancangan buatan sendiri stesen tersebut, iaitu Latte at 8 dan Flava. Dari tahun 2006 hingga 2009, beliau mengacara *[[One in a Million]]* bersama Awal Ashaari selama tiga musim, walaupun beliau meninggalkan 8TV pada November 2006 untuk menyertai [Channel V].

Caunter juga pernah bertugas sebagai juruhebah radio bagi masa yang singkat di hitz.fm. Di Channel [V], beliau mengacara rancangan hiburan *Poparazzi* pada 2006. Mulai tahun 2010, beliau bersama rakan setugasnya di Channel [V], Dominic Lau, menjadi pengacara rancangan berita hiburan E! News Asia.

## Kehidupan peribadi
Marion lahir dan membesar di Georgetown, Pulau Pinang. Pada 17 Disember 2010, beliau memeluk Islam dan sah diijabkabulkan sebagai isteri kepada usahawan kereta, SM Nasarudin SM Nasimuddin yang merupakan anak ketiga Allahyarham Tan Sri SM Nasimuddin SM Amin.

## Filemografi

### Filem
* *[[Misteri Jalan Lama]]* (2011)

### Televisyen
* *The 8TV Quickie* (8TV)
* *Latte@8* (8TV)
* *Flava* (8TV)
* *Channel [V]* (Channel [v])
* *E! News Asia* (E!)
* *[[One in a Million]]* (8TV)
* *The Biggest Loser Asia* (Diva Universal)
* *Poparazzi* (Channel [V])

## Rujukan

## Pautan luar
*Laman web rasmi
*
Il trittico

***Il trittico*** (*The Triptych* bermaksud tiga bahagian dalam satu ) ialah judul untuk koleksi tiga opera satu babak *[[Il tabarro]]*, *[[Suor Angelica]]*, dan *[[Gianni Schicchi]]*, oleh penggubah Giacomo Puccini. Kesemua tiga opera ini dipersembahkan buat pertamakali di Metropolitan Opera pada Disember 14, 1918.

Puccini inginkan agar kesemua tiga opera ini dibuat sebagai satu “set” opera, namun pada hari ini, adalah menjadi perkara lazim untuk satu atau dua sahaja opera *Il trittico* dibuat pada satu-satu malam persembahan. Kadang-kala, hanya satu sahaja opera ini dipersembahkan dan dipasangkan dengan satu lagi opera satu babak yang ditulis oleh penggubah lain. 

Opera *Il trittico* dibuat seimbang dengan tiga jenis jalan cerita; *[[Il tabarro]]*, yang pertama mempunyai jalan cerita kelam dan keras, penuh dengan keganasan dan berkait rapat dengan opera Verismo  . Opera babak ke-2, *[[Suor Angelica]]*, pula adalah kegemaran peribadi Puccini yang berkisarkan kisah keagaamaan, manakala opera ke-3, *[[Gianni Schicchi]]*, ialah opera yang paling popular di antara semua yang menceritakan kisah sifat tamak dan penipuan bercampur dengan aksi sendaan dan komidi.

Persembahan opera ***Il trittico*** yang terakhir sekali dibuat sehingga kini ialah di rumah opera terkemuka New York, di Metropolitan Opera pada 20 April 2007 dibawah arahan Jack O'Brien.

## Rujukan
Il tabarro

***Il tabarro*** ialah opera satu babak oleh hasil karya penggubah Giacomo Puccini ditulis untuk libreto Itali oleh Giuseppe Adami, berdasarkan penulisan Didier Gold yang berjudul *La Houppelande*. Opera ini merupakan yang pertama di dalam opera 3 bahagian *[[Il trittico]]*. Persembahan pertama opera ini dibuat di Metropolitan Opera di New York pada 1918. 

## Peranan

## Aria-aria terkenal
* "Hai ben ragione" - Luigi
* "Nulla, silenzio" - Michele

## Plot
:Tempat: Sebuah kapal di sungai Seine, Paris.
:Masa: Tahun 1910. 

Ketika para pekerja sedang sibuk memunggah barang dari kapal, Michele berfikir samada isterinya, Giorgetta masih jujur kepadanya atau tidak. Isterinya kerap melayan para pekerja dengan menuang wine dan menari bersama-sama. Namun begitu Giorgetta sebenarnya bercinta secara rahsia dengan Luigi, salah seorang pekerja pemunggah. Michele membunuh Luigi apabila mendapat tahu dan menunjukkan mayat Luigi kepada Giorgetta untuk memberitahu bahawa beliau telah membunuh kekasih isterinya.

## Rakaman terpilih

**Nota:** "Kat:" ialah singkatan untuk nombor katalog syarikat rakaman; manakala ASIN ialah nombor rujukan amazon.com

## Pautan luar
* Libreto